**Министерство на земеделието, храните и горите**

Проект

**Наредба за изменение на Наредба № 61 от 2006 г. за условията и реда за официална идентификация на животните, за които не са предвидени изисквания в Регламент на Европейския съюз (загл. изм. - ДВ, бр. 90 от 2013 г.)** (обн., ДВ, бр. 47 от 2006 г.; изм. и доп., бр. 90 от 2013 г. и бр. 65 от 2017 г.)

**§ 1.** В чл. 3, ал. 4 думите „утвърден от директора на ОДБХ” се заменят с „утвърден от изпълнителния директор на БАБХ“.

**§ 2.** В чл. 28 се правят следните изменения:

1. В ал. 1, числото „50” се заменя с „11”;

2. Алинея 4 се изменя така:

(4) Животни идентифицирани с марки по ал. 1, които се придвижват или транспортират като свине за клане, както и такива предназначени за доотглеждане в технологично свързани обекти, могат да запазят първоначално поставените ушни марки, като във ветеринарномедицинското свидетелство се записват номерът на марката и броят на животните.

**Заключителни разпоредби**

**§ 3**. В Наредба № 6 от 2013 г. за изискванията към средствата за официална идентификация на животните и използването им, условията, реда и контрола по събиране, въвеждане, поддържане и използване на информацията в Интегрираната информационна система на Българската агенция по безопасност на храните(обн., ДВ, бр. 90 от 2013 г. )се правят следните изменения и допълнения:

1. В чл. 7, ал. 1, т. 5 от наредбата думите „и на електронната ушна марка” се заличават.

2. В чл. 8:

а) в т. 9 думите „стопанството, в което“ се заменят с „животновъдния обект, в който“;

б) в т. 11 думите „и електронната ушна” се заличават.

3. В чл. 9:

а) в ал. 1, т. 2 думите „и с максимални размери – дължина 35 мм и ширина 30 мм за всяка част, като максималната квадратура е 10,5 кв. см” се заличават;

б) в ал. 3 думите „и групова” се заличават.

 4. В чл. 19:

 а) в т. 1 след думите „пчелни семейства“ се добавя „птици“;

 б) създават се т. 8а и 8б:

„8а. Пробовземачите, свързани с контрола на качеството на суровото мляко;

8б. Резултати от анализи на проби в акредитирани лаборатории.“

 5. В чл. 21, ал. 7 след думите „дейността му“ се добавя „или липса на събития или извършени мероприятия в обекта в три последователни години“.

 6.В чл. 22, т. 6 след думите „ветеринарен лекар“ се добавя „пробовземач на мляко“.

**§ 4.** Наредбата влиза в сила от деня на обнародването ѝ в „Държавен вестник“.

**ДЕСИСЛАВА ТАНЕВА**

*Министър на земеделието, храните и горите*